Na temelju članka 13. stavka 1. Zakona o pravu na pristup informacijama (»Narodne novine« broj 25/13) i članka 34. Statuta Talijanskog dječjeg vrtića „Vrtuljak“ Umag, donosim

# **ODLUKU**

**o određivanju službenika za informiranje**

Članak 1.

Određuje se Sanja Radovčić, tajnica Talijanskog dječjeg vrtića ''Vrtuljak'' Umag, kao službena osoba mjerodavna za rješavanje ostvarivanja prava na pristup informacijama (u daljnjem tekstu: službenik za informiranje).

Članak 2.

Službenik za informiranje:

1) obavlja poslove redovitog objavljivanja informacija, sukladno unutarnjem ustroju Dječjeg vrtića, kao i rješavanja pojedinačnih zahtjeva za pristup informacijama i ponovne uporabe informacija,

2) unapređuje način obrade, razvrstavanja, čuvanja i objavljivanja informacija koje su sadržane u službenim dokumentima koji se odnose na rad Dječjeg vrtića,

3) osigurava neophodnu pomoć podnositeljima zahtjeva u vezi s ostvarivanjem prava utvrđenih Zakonom o pravu na pristup informacijama (»Narodne novine« broj 25/13).

4) poduzima sve radnje i mjere potrebne radi urednog vođenja službenog upisnika o zahtjevima, postupcima i odlukama o ostvarivanju prava na pristup informacijama i ponovnu uporabu informacija, u skladu s odredbama Zakona o pravu na pristup informacijama (»Narodne novine« broj 25/13).

Članak 3.

Pravo na pristup informacijama ostvaruje se podnošenjem zahtjeva službeniku za informiranje na sljedeće moguće načine:

1.) Putem telefona na broj: +385 (0)52 721 772;
2.) Putem fax-a na broj: +385 (0)52 721 770;
3.) Elektroničkom poštom službeniku za informiranje: segretario@girotondo-umag.hr

na obrascu Zahtjev za pristup informacijama;

4.) Poštom na adresu: Talijanski dječji vrtić “Vrtuljak” Umag, Školska ulica 12, 52470

Umag, na obrascu Zahtjev za pristup informacijama;

5.) Osobno na adresu: Talijanski dječji vrtić “Vrtuljak” Umag, Školska ulica 12, 52470

Umag, radnim danima od 7:00 do 11:00.

Ako je zahtjev podnesen usmeno ili putem telefona, sastavit će se službena bilješka, a ako je podnesen putem elektroničke komunikacije, smatrat će se da je podnesen pisani zahtjev.

Pisani zahtjev sadrži: naziv i sjedište tijela javne vlasti kojem se zahtjev podnosi, podatke koji su važni za prepoznavanje tražene informacije, ime i prezime i adresu fizičke osobe podnositelja zahtjeva, tvrtku, odnosno naziv pravne osobe i njezino sjedište.

Podnositelj zahtjeva nije obvezan navesti razloge zbog kojih traži pristup informaciji, niti je obvezan pozvati se na primjenu ovog Zakona.

Članaka 4.

Na temelju zahtjeva za pristup informaciji službenik za informiranje će odlučiti najkasnije u roku od 15 dana od dana podnošenja urednog zahtjeva.

Rokovi za ostvarivanje prava na pristup informaciji mogu se iznimno, a u zakonom propisanim slučajevima produžiti za 15 dana, računajući od dana kad je službenik za informiranje treabo odlučiti o zahtjevu za pristup informaciji.

O produženju rokova službenik za informiranje će bez odgode, a najkasnije u roku od osam dana, od dana zaprimanja urednog zahtjeva obavijestiti podnositelja zahtjeva i navesti razloge zbog kojih je taj rok produžen.

Članak 5.

U slučaju nepotpunog ili nerazumljivog zahtjeva službenik za informiranje će bez odgode pozvati podnositelja zahtjeva da ga ispravi u roku od pet dana od dana zaprimanja poziva za ispravak. Ako podnositelj zahtjeva ne ispravi zahtjev na odgovarajući način, a na temelju dostavljenog se ne može sa sigurnošću utvrditi o kojoj se traženoj informaciji radi, službenik za informiranje odbacit će zahtjev rješenjem.

Članak 6.

Ako tijelo javne vlasti ne posjeduje informaciju, a ima saznanja o tijelu koje je posjeduje, dužno je, bez odgode, a najkasnije u roku od osam dana od zaprimanja zahtjeva, ustupiti zahtjev tome tijelu, a o čemu će obavijestiti podnositelja.

Članak 7.

Talijanski dječji vrtić „Vrtuljak“ Umag ima pravo tražiti od korisnika naknadu stvarnih materijalnih troškova koji nastanu pružanjem informacije i naknadu troškova dostave tražene informacije.

Članak 8.

 Ova Odluka stupa na snagu danom donošenja, a objavit će se na oglasnoj ploči Talijanskog dječjeg vrtića ''Vrtuljak'' Umag.

KLASA: 601-02/15-01/03

URBROJ: 2105/05-16/02-15-1

Umag, 10. prosinca 2015.

Ravnateljica:

Ondina Šimičić

Dostaviti:

1. Sanja Radovčić
2. Arhiva